An Juliana Arejola-Fajardo Workshop sa Pagsurat-Bikol (JAFWPB) o Pagsurat Bikol sarong dating rehiyonal na workshop para sa mga nagpopoon na magsurat sa literaturang Bikolnon. Namuknâ ini kan taon 2003 sa pagromdom ki Juliana Arejola-Fajardo asin pinapadalagan kan Arejola Foundation for Social Responsibility. Bukas ini sa mga edad 16 pataas asin nagsusurat nin rawitdawit, usipon, saysay asin dula. Kan 2010, nagin ekslusibo sana ini sa mga estudyante kan St. Louise de Marillac School of Pili asin Universidad de Santa Isabel.